标题：夜眠八尺
简介
良田万顷，日食一升；广厦千间，夜眠八尺。这句话出于《增广贤文》，另外里面还有好多有趣的话。
意思是，纵有良田一万顷，每天也只不过吃一升米而已；总有宽大的房子一千间，晚上睡觉也只不过占用八尺的地方。
增广贤文
简介《增广贤文》是一种民间谚语集，为中国古代儿童启蒙书目，又名《昔时贤文》、《古今贤文》。书名最早见之于明代万历年间的戏曲《牡丹亭》，据此可推知此书最迟写成于万历年间。后来，经过明、清两代文人的不断增补，才改成现在这个模样，称《增广昔时贤文》，通称《增广贤文》。作者一直未见任何书载，只知道清代同治年间儒生周希陶曾进行过重订，很可能是民间创作的结晶。  大道无门(黄仲金 书刻)
正文昔时贤文，诲语谆谆。集韵增广，多见多闻。
观今宜鉴古，无古不成今。
知己知彼，将心比心。
博学而笃志，切问而近思。
人不通古今，牛马如襟裾。
一年之计在于春，一日之计在于寅，一家之计在于和，一生之计在于勤。
莺花犹怕春光老，岂可教人枉度春。
少时不努力，老大徒伤悲。
枯木逢春犹再发，人无两度再少年。
一头白发催将去，万两黄金买不回。
静坐当思己过，闲谈莫说人非。
少而寡欲颜常好，老不求官梦亦闲。
责人之心责己，恕己之心恕人。
谁人背后无人说，那个人前不说人。
知足常足，终身不辱。知止常止，终身不耻。
人无远虑，必有近忧。
路不行不到，事不为不成，人不劝不善，钟不打不鸣。
吉人之辞寡，躁人之辞多。
利刀割体痕易合，恶语伤人恨难消。
宁添一斗，莫添一口。
日勤三省，夜惕四知。
守口如瓶，防意如城。
见事莫说，问事不知，闲事莫管，无事早归。
是非只为多开口，烦恼皆因强出头。
无益世言休着口，不干己事少当头。
平生最爱鱼无舌，游遍江湖少是非。
知事少时烦恼少，识人多处是非多。近来学得乌龟法，得缩头时且缩头。
忍得一时之气，免得百日之忧。
忍一句，息一怒，饶一着，退一步。
得忍且忍，得耐且耐，不忍不耐，小事成大。
使口不如自走。求人不如求己。
贤者不炫己之长，君子不夺人所好。
成家犹如针挑土，败家好似水推沙。
成名每在穷苦日，败事多因得意时。
美酒饮当微醉候，好花看到半开时。
酒逢知己饮，诗向会人吟。
相识满天下，知心能几人。
近水知鱼性，近山识鸟音。
易涨易退山溪水，易反易覆小人心。
逢人且说三分话，未可全抛一片心。
有意栽花花不发，无心插柳柳成荫。
画虎画皮难画骨，知人口面不知心。
受恩深处宜先退，得意浓时便可休。
守己不贪总是稳。夺人所有定遭亏。
作事惟求心可以，待人先看我何如。
求人须求英雄汉，济人须济急时无。
渴时一滴如甘露，醉后添杯不如无。
运去金如铁，时来铁似金。
宁可正而不足，不可邪而有余。
宁可信其有，不可信其无。
是非终日有，不听自然无。
天时不如地利，地利不如人和。
念念有如临敌日，心心常似过桥时。
当时若不登高望，谁信东流海样深。
流水下滩非有意，白云出岫本无心。
传家二字耕与读，防家二字盗与奸； 倾家二字嫖与赌，守家二字勤与俭。
用人取其长，教人责其短；打人莫伤脸，骂人莫揭短。
静中观物动，闲处看人忙；忙处会偷闲，动中能取静。
世路由他险，居心任我平。
光阴黄金难买，一世如驹过隙。
平生只会量人短，何不回头把自量。
若要人不知，除非己莫为。
一毫之善，与人方便。一毫之恶，劝人莫作。
亏人是祸，饶人是福；天网恢恢，报应甚速。
得宠思辱，居安思危。
一言既出，驷马难追。
聪明逞尽，惹祸招灾。
施惠勿念，受恩莫忘。
勿因群疑，而阻独见；勿任己意，而废人言。
世路风波，炼心之境。人情冷暖，忍性之场。
创业固难，守成不易。
当断不断，必受其乱。
不是撑船人，休要提篙竿。
爱人者人恒爱之，敬人者人常敬之。
恩宜由淡而浓，威宜自严而宽。
志从甘肥丧，心从淡泊明。
祭而丰不如养之厚，悔之晚何若谨于前。
子欲养而亲不在，树欲静而风不息。
莫待丁兰刻木祀，不如鸡豚逮亲存。早把甘旨勤奉养，夕阳光景不多时。
岂无远道思亲泪，不及高堂念子心。
狗不嫌家贫，子不嫌母丑。
廉官不饮盗泉之水，志士不受嗟来之食。
宁可直中取，不可曲中求。
君子固穷，小人穷斯滥矣。
贫穷自在，富贵多忧。
钱财如粪土，仁义值千金。
黄金未为贵，安乐值钱多。
美不美，乡中水；亲不亲，故乡人。
善事可作，恶事莫为。
许人一物，千金不移。
善有善报，恶有恶报；不是不报，日子未到。
为善最乐，为恶难逃。
隐恶扬善，执其两端。
人有善愿，天必佑之。
君子安贫，达人知命。
死生由命，富贵在天。
忠言逆耳利于行，苦口良药利于病。
善恶到头终有报，只争来早与来迟。
黄河尚有澄清日，岂可人无得运时。
人恶人怕天不怕，人善人欺天不欺。
道我好者是吾贼，道我恶者是吾师。
将相胸前堪走马，公侯肚里好撑船。
汤武以谔谔而昌，桀纣以唯唯而亡。
隐逸林中无荣辱，道义路上泯炎凉。
鬼神可敬而不可谄，冤家宜解而不宜结。
芝兰不因人而芳，君子不因穷而屈。
横逆困穷，直从起处讨由来；功名富贵，还向灭时观究竟。
龙肝凤胆，放筷时与盐韭无异；金银珠宝，成灰处与瓦砾何殊?
富贵定要安本份，贫穷不必枉思量。
欺人是祸，饶人是福。
昼坐惜阴，夜坐惜灯。
见者易，学者难；莫将容易得，便作等闲看。
人学始知道，不学也徒然。
十年窗下无人问，一举名成天下知。
学者如禾如稻，不学者如蒿如草。
积德百年元气厚，读书三代雅人多。
燕雀那知鸿鹄志，虎狼岂被犬羊欺。
少说言语免招尤，多读诗书能化俗。
书有未曾经我读，事无不可对人言。
无钱方断酒，临老始看经。
误处皆缘不学，强作乃成自然。
长江后浪推前浪，世上新人胜旧人。
青出于蓝而胜于蓝，冰生于水而寒于水。
有田不耕仓禀虚，有书不读子孙愚，仓禀虚兮岁月乏，子孙愚兮礼义疏。
不患老而无成，只怕幼而不学。
富从书中来，家业勤中得。
书中结良友，门内产贤郎。
士为国之宝，儒为筵上珍。
唇亡齿必寒，教弛富难保。
才须学，学须静，非学无以广才，非静无以成学。
兴于吟颂无实学，留意功名德不深。
有书真富贵，无事小神仙。
君子之交淡如水，小人之交甘如醴。
知我者谓我心忧，不知我者谓我何求。
结交须胜己，似我不如无。
竹能心虚是我友，水能性淡是我师。
损友敬而远，益友亲而近。
贫不卖书留子读。老犹栽竹与人看。
不作风波于世上，但留清白在人间。
须知孺子可教。勿谓童子何知。
当年莫栽荆棘树，他年免挂子孙衣。
坐吃如山崩，游嬉则业荒。
但留方寸地，留与子孙耕。
儿孙自有儿孙福，莫为儿孙作马牛。
养儿防老，积谷防饥。
一日夫妻，百世姻缘。
国乱思良将，家贫思贤妻。
贤妇令夫贵，恶妇令夫败。
妻贤夫祸少，子孝父心宽。
入观庭户知勤情，一出汤茶知妻礼。
古人不见今时月，今月曾经照古人。
近水楼台先得月，向阳花木早逢春。
命里有时终须有，命里无时莫强求。
磨刀恨不利，刀利伤人指；求财恨不多，财多害自己。
百年成之不足，一旦坏之有余。
若登高必自卑，若涉远必自迩。
路逢险处难回避，事到头来不自由。
药能医假病，酒不解真愁。
人平不语，水平不流。
一家养女百家求，一马不行百马忧。
有花方酌酒，无月不登楼。
莫待是非来入耳，从前恩爱反为仇。
留得五湖明月在，不愁无处下金钩。
常将有日思无日，莫把无时当有时。
时来风送滕王阁，运去雷轰荐福碑。
官清书吏瘦，神灵庙祝肥。
息却雷霆之怒，罢却虎狼之威。
路逢险处须当避，不是才人莫献诗。
杀人一万，自损三千。
人而无信，不知其可也。
若争小可，便失大道。
年年防饥，夜夜防盗。
无求到处人情好，不饮任他酒债高。
世间好语书说尽，天下名山僧占多。
既坠釜甑，反顾无益；翻覆之水，收之实难。
但有绿杨，方堪系马，处处有路通长安。
知音说与知音听，不是知音莫与谈。
但行好事，不问前程。
河狭水急，人急智生。
明知山有虎，莫向虎山行。
凡事劝人休暪昧，举头三尺有神明。
点塔七层，不如暗处一灯；众星朗朗，不如孤月独明。
牡丹花好空入目，枣花虽小结实成。
一人有庆，兆民感赖。
笋因落箨方成竹，鱼为奔波始化龙。
记得少年骑竹马，转身便是白头翁。
天上众星皆拱北，世间无水不朝东。
画水无风空作浪，绣花虽好不闻香。
触来莫与说，事过心清凉。
秋至满山多秀色，春来无处不花香。
凡人不可貌相，海水不可斗量。
蒿草之下，或有兰香；茅茨之屋，或有贤良。
无限朱门生饿殍，几多白屋出公卿。
千年田地八百主，一寸心田万世芳。
良田万顷，日食一升；广厦千间，夜眠八尺。
鹪鹩巢林，不过一枝；鼹鼠饮河。不过满腹。
人各有心，心各有见。
口说不如身逢，耳闻不如目见。
公道世间惟白发，贵人头上不曾饶。
为官须作相，及第必争先。
官有正条，民有和约。
地塘积水须防旱，田地勤耕足养家。
萤仅自照，雁不孤行；钝鸟先飞，大器晚成。
饱暖思淫欲，饥寒起盗心。
飞蛾扑灯甘就镬，春蚕作茧自缠身。
人生一世，草生一春。
来如风雨，去似微尘。
昨日花开今日谢，百年人有万年心。
北郊荒冢无贫富，玉垒浮云变古今。
世事茫茫难自料，清风明月冷看人。
劝君莫作守财奴，死去何曾带一文。
速效莫求，小利莫争。
名高嫉起，宠极谤生。
众怒难犯，专欲难成。
物极必反，器满则倾。
欲知三叉路，须问去来人。
三十年前人寻病，三十年后病寻人。
凌云甲第更新主，胜概名园非旧人。
众口难辨，孤掌难鸣。
当场不战，过后兴兵。
无病休嫌瘦，身安莫怨贫。
倚势凌人，势败人凌我。穷巷追狗，巷穷狗咬人。
平生不作亏心事，夜半敲门心不惊。
命薄福浅，树大根深。
护疾忌医，掩耳盗铃。
烈士让千乘，贪夫争一文。
气是无名火，忍是敌灾星。
识真方知假，无奸不显忠。
明不伤察，直不过矫。
水至清则无鱼，人至察则无徒。
无自是而露才，不轻试以幸功。
认真还自在，作假费工夫。
功名富贵若长在，汉水亦应西北流。
青冢草沉同灰冷，黄梁梦觉是浮云。
休向君子谄媚，君子原无私惠。休与小人为敌，小人自有对头。
水暖水寒鱼自知，花开花谢春不管。
生时看得轻，死时无挂碍；常时守得定，变时无仓忙。
有钱道真语，无钱语不真，不信但看筵中酒，杯盏先劝有钱人。
山中有直树，世上无直人。
虎生犹可近，人熟不堪亲。
庭前生瑞草，好事不如无。
但看三五日，相见不如初。
人情似水分高下，世事如云任卷舒。
小时是兄弟，长大各乡里。
墙有缝，璧有耳，好事不出门，恶事传千里。
人生不满百，常怀千岁忧。
胆欲大而心欲小，智欲圆而行欲方。
爱而知其恶，憎而知其善。贫而无怨难，富而无骄易。
晴空看飞鸟，流水观鱼跃；霜天闻鹤唳，雪夜听鸡鸣。
识宇宙活泼之机，得乾坤清纯之气。
先学耐烦，切莫使气； 性躁心粗，一生不济。
衣不如新，人不如故。
事以密成，语以泄败。
家丑不外传，流言莫轻信。
下情难于上达，君子不耻下问。
浮青映日尽襌机，飞翠落红是诗料。
大事不胡涂，小事不渗漏。
佳人傅粉，谁识白刃当前； 螳螂捕蝉，岂知黄雀在后。
路遥知马力，日久见人心。
马行无力皆因瘦，人不风流只为贫。
深山毕竟藏猛虎，大海终须纳细流。
人善被人欺，马善被人骑，人无横财不富，马无野草不肥。
人情莫道春光好，只怕秋来有冷时。
但将冷眼看螃蟹，看你横行到几时。
好言难得，恶语易施。
富人思来年，贫人思眼前。
世上若要人情好，赊去对象莫取钱。
入山不怕伤人虎，只怕人情两面刀。
人无千日好，花无百日红。
礼义生于富足，盗贼出于贫穷。
顺天者昌，逆天者亡。
人为财死，鸟为食亡。
人贫志短，马瘦毛长。
贫无达士将金赠，病无高人说药方。
衙门八字开，有理无钱莫进来。
有钱堪出众，无衣懒出门。
闲时不烧香，临急抱佛脚。
有容德乃大，无欲心自闲。
瓜田不纳履，李下不整冠。
好言一句三冬暖，话不投机六月寒。
祸福无门，惟人自召。
奉劝君子，依此程序，万无一失。